《风入松 其一 次虞文靖公韵，赏阁前芍药》
明代·夏言

玉阶红药弄晴酣。高阁对华簪。朝回便是看花处，雕阑畔、不著游骖。

应诏频挥彩笔，承恩叠赐罗衫。

凤池新雨水如蓝。梁燕昼喃喃。唤醒一枕还乡梦，情脉脉、千里空缄。

何日乞身归去，看云水北山南。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。